১৯৯০-৯৩, ১৯৯৭-৯৯ এবং ২০১৩-১৭, মোট তিনবার দেশের ফার্স্টলেডি ছিলেন বেগম কুলসুম। ১৯৯৯ থেকে ২০০২ সাল পর্যন্ত পাকিস্তান মুসলিম লিগ-নওয়াজের সভাপতিও ছিলেন। ১৯৯৯ সালে শরিফ সরকারকে উৎখাত করে পাকিস্তানের শাসনভার হাতে নেন পারভেজ মুশারফ। সেই সময় স্বামীর সঙ্গে জেলবন্দি হন বেগম কুলসুম। পানামা দুর্নীতির জেরে গত বছর নওয়াজ শরিফকে ক্ষমতাচ্যুত করে পাকিস্তান সুপ্রিম কোর্ট। যার পর স্বামীর নির্বাচনী কেন্দ্র লাহোর এনএ-১২০ থেকে নির্বাচিত হন বেগম কুলসুম। তবে শারীরিক অসুস্থতার জেরে সেখানে ফিরে আনুষ্ঠানিকভাবে শপথ গ্রহণ করতে পারেননি।